Uusi tarkkailu- ja diagnostiikkayksikkö aloittaa keskussairaalassa ensi maanantaina

Etelä-Karjalan hyvinvointialue (Ekhva) käynnistää 5.5. uuden tarkkailu- ja diagnostiikkayksikön keskussairaalan erikoissairaanhoidon päivystyksen yhteyteen.

-Uuden yksikön on tarkoitus vähentää osastolle ohjautuvia potilaiden määrää sekä tarkentaa diagnostiikkaa, jolloin hoito- ja kuntoutussuunnitelma osastolle ohjautuvien sekä kotiutuvien osalta paranee, sairaalan johtaja Antti Sotka kertoo.

Tarkkailu- ja diagnostiikkayksikköön tulee 18 potilaspaikkaa ja se toimii K1 yhteydessä. Yksikkö tulee sijaitsemaan tiloissa, joissa oli perusterveydenhuollon kiirevastaanotto ennen kuin se siirtyi sairaalan A-torniin.

Yksikkö toimii ympärivuorokautisesti. Potilaat tulevat yksikköön päivystyksen kautta ja ovat siellä alle vuorokauden.

-Yksikössä työskentelee moniammatillinen tiimi, jossa on mm. akuuttilääkäreitä, päivystyksen ja päivystysosaston sairaanhoitajia, fysioterapeutti, farmaseutti ja kotiutushoitaja, päivystyksen esihenkilö Pekka Korvenoja sanoo.

Yksikön toiminnan onnistuminen vaatii tiivistyä yhteistyötä Arjen tuen ja toimintakyvyn toimialueen kanssa.

Lisätietoja:

Antti Sotka, sairaalan johtaja, p. 040 651 3890, antti.sotka@ekhva.fi

Pekka Korvenoja, päivystyksen ja ensihoidon ylilääkäri, p. 040 139 0451, pekka.korvenoja@ekhva.fi

Aiempi tiedote ekhva.fi-sivustolla

Tarkkailu- ja diagnostiikkayksikön toiminnan tuomat hyödyt:

Tavoitteisiin päästään hyvällä ja toimivalla yhteistyöllä..

Potilaan hoidon laatu varmistetaan ja saavutettava terveyshyöty lisääntyy.

Potilas ei joudu osastohoitoon perusteettomasti tai kotiutettavaksi liian puutteellisin tukitoimin.

Hoitoajat lyhenevät.

Osastojen potilasvirtaus selkenee, kuormitus vähenee ja jonotus osastoilta jatkohoitoon kevenee.

Selkeyttää tutkimuksia ja diagnostiikkaa.

Hyvin toimiva päivystyksen tarkkailu- ja diagnostiikkayksikkö hyödyttää potilaita sekä sairaalan toiminnan kokonaisuutta.